938 - Valgerður Bjarnadóttir

Las ágæta grein Valgerðar Bjarnadóttur (systur Björns Bjarnasonar fyrrverandi ráðherra og dóttur Bjarna Benediktssonar sem eitt sinn var forsætisráðherra Íslands og beið bana í eldsvoða á Þingvöllum árið 1970) um þöggunina í þjóðfélaginu í netritinu Herðubreið. (Gegnum blogg.gáttina að sjálfsögðu) Auðvitað fjallar hún þar einkum um Davíð Oddsson og kallar grein sína „Af góðum skoðunum og vondum". Sá svo blogg eftir Arnljót Arnarson sem hann kallar: „Frábært blogg Valgerðar". Þar er minnst á athugasemdir við bloggið og sérstaklega eina sem sögð er eftir Hrein Loftsson.

Við greinina í Herðubreið er engin athugasemd svo ég fór að athuga málið betur. Sama grein er einnig í bloggi Valgerðar á Eyjunni og þar eru athugasemdir og greinin heitir reyndar þar „Góðar skoðanir og vondar". Meðal annars er þar ein athugasemd sem sögð er vera eftir Hrein Loftsson. Þar er lýst gráti Hannesar Hólmsteins Gissurarsonar vegna svika við Davíð Oddsson (að því er Hreinn segir) og er öll athugasemdin athyglisverð í meira lagi.

Valgerður virðist ekki hafa skráð eyjublogg sitt á blogg.gáttina og ef til vill valdið því að einhverjir hafi ekki séð athugasemdirnar við bloggið. Þannig kann þetta að vera með fleiri og kannski uppgötvaði ég þetta einungis vegna þess að athugasemdin er fréttnæm.

Ekki veit ég hvort Eiður Guðnason tók eftir því en Ingólfur Bjarni sagði í fréttum sjónvarpsins í kvöld að ríki Evrópusambandsins þyrðu ekki öðru en að hjálpa Grikkjum. Efnislega kann hann að hafa rétt fyrir sér en ekki hefði hann fengið hátt á prófi fyrir svona þágufallssýki í mínu ungdæmi. „Þora annað" hefði átt að segja samkvæmt þeim reglum sem þá giltu en auðvitað verður það á endanum rétt sem allir segja.

Fyrri ummæli:
Það er svo mikið skrifað að það hljóta öðru hvoru að slæðast villur. Kanski eru blaðamenn frekar gagnrýndir,bara allt í lagi. Mér finnst framsetningu frétta oft ábótavant,þá er ég að hugsa um setningafræðina. Hún er mér gleymd að mestu,en rita eftir tilfinningu,hverju sinni. Sýnist þitt blogg vera svo ,,áreynslulaust,, og það verður þá svo þægilegt aflestrar. Ég vissi ekki að Herðubreið væri vefrit, líklega það sem Karl Th.Birgisson,ritstýrir.

Grein Valgerðar fór sem eldur um bloggsinuna í gær og var smjattað mikið á athugasemd Hreins. Ég man vel eftir fáheyrðri framkomu yfirvalda við þennan Falon Gong hóp sem kom hingað til að mótmæla, ekki síst vegna þess að Björn Bjarnason var í hópi Gunnars Eyjólfssonar sem iðkaði þessa kínversku leikfimi á þaki þjóðleikhússins. Svona eftirá að hyggja þá er ekki annað hægt að segja en þjóðfélagið hafi verið undirlagt af þessari skoðunarkúgun Davíðs Oddssonar. Og ekki síst hans eigin fylgismenn. Davíð er ekki í lagi, hann hefur öll einkenni fasísks stjórnmálamanns. Og hann gerði í því að fara gegn skoðunum manna undir það síðasta þegar tökin voru að minnka. Kannski sér hann sjálfan sig sem einhvers konar Loðvík XIV. Veit ekki um það, og ólíklegt þykir mér að hann leyfi óhlutdræga skráningu á lífshlaupi sínu og stjórnmálaferli. En þjóðin mun losa sig við Davíðs heilkennið og það mun skráð í sögubækur sem víti til varnaðar.

p.s Víst er bloggið hennar Valgerðar á Gáttinni, þú verður að skrá þig inn og velja stjórnborð og svo undir V muntu finna hennar blogg skráð og getur bætt við þinn lista. Þannig finnst mér best að fylgjast með

||

Ég er ekki alveg sáttur við það sem Sæmundur kallar þágufallssýki. Margar segja; ég þori það ekki, en ekki færri segja; ég þori því ekki.

Orðabækur leyfa hvort tveggja.

||

Í orðabók Menningarsjóðs stendur við sögnina að þora; þ. e-ð (e-u, e-s).

"En svigar eru hafðir til nánari skýringar eða þegar svigaorðin geta komið í stað orða utan svigans".

Auðvitað átt þú ekki að skrifa eins og þér sýnist. Þú ert ekki Halldór Laxness.

||

Haukur alveg þorir því
að þrasa hér um þágufall
Fimur Sæmi finnst mér í
fallstýringum eitursnjall

||

eða

Haukur alveg þorir því
að þrasa hér um þágufall
Fimur Sæmi flækir í
fallstýringum þennan kall

||

Féll í geðið fallstýru,
á fimleikanna móti,
loksins sá þar ljóstýru,
limur sem úr grjóti.

||

Alltaf limi læðir að
lævís vísnasmiður
Ekk&#39; er reisn að yrkj&#39; um það
sem einatt lafir niður

||

Hér er mikið ballarhjal.

||

Það ballarhjal sem birtist hér
berlega vakti meyna
Kama Sutra komin er
að hvetja Sæma og Steina

||

Hannes Hólmsteinn um Hrein Loftsson:
He was very oh so soft,
he was often on the loft,
but he is pure oh no more,
nothing cheaper in the store.

||

Alltaf gaman þegar strákarnir eru orðnir fjörugir og rismiklir.

Ummæli:
Hannes Hólmsteinn um Hrein Loftsson
Hreinn Loftsson um Bjarna Ben

Verkefni: Hvatning
Merking: Engin hvatning